Anexa nr.2

la Ordinul Ministerului Tehnologiei

Informaţiei şi Comunicaţiilor

nr.05 din 25 ianuarie 2016

|  |  |
| --- | --- |
| **COORDONAT: Ministerul Muncii, Protecţiei** **Sociale şi Familiei** | **APROBAT: Ministerul Tehnologiei** **Informaţiei şi Comunicaţiilor** |
| 16 noiembrie 2015 **DECIZIA Comitetului sectorial de formare profesională în tehnologia informaţiei şi comunicării** nr.4 din 27 octombrie 2015 | 17 noiembrie 2015 |

**STANDARD OCUPAŢIONAL**

***Montator linii aeriene de telecomunicaţii***

**Codul CORM:** 7422

**Domeniul ocupaţional:** Tehnologia informaţiei şi comunicaţii (TIC)

**Codul profesiei:** 714017

**Denumirea profesiei:** Montator linii aeriene de telecomunicaţii

**Standardul este elaborat de:**

**1) Pascal Veaceslav**, vicedirector, Întreprinderea de Stat „Radiocomunicaţii”;

**2) Grecu Mihai**, şef laborator, Institutul de Dezvoltare a Societăţii Informaţionale;

**3) Rusu Andrei**, cercetător ştiinţific superior, Institutul de Dezvoltare a Societăţii Informaţionale;

**4) Struţ Andrei**, specialist principal, „Moldtelecom” S.A.;

**5) Targon Ion**, inginer, Institutul de Dezvoltare a Societăţii Informaţionale.

**Standardul este validat de:**

**1) Gobjilă Alic**, vicedirector, Centrul Naţional pentru Frecvenţe Radio, preşedintele Comisiei de verificare şi validare;

**2) Stici Daniel**, şef al Direcţiei politici în domeniul comunicaţiilor, Ministerul Tehnologiei Informaţiei şi Comunicaţiilor, membru al Comisiei pentru evaluare;

**3)** **Ciobanu Iacob**, Academia de Transporturi, Informatică şi Comunicaţii, membru al Comisiei pentru evaluare;

**4) Iurcu Elizaveta**, vicepreşedinte al Federaţiei Sindicatelor din Comunicaţii, membru al Comisiei pentru validare;

**5) Andronic Serghei**, decanul Facultăţii de radioelectronică şi comunicaţii al Universităţii Tehnice din Moldova, membru al Comisiei pentru validare.

**Descrierea profesiei**

Ocupaţia de montator de linii aeriene de telecomunicaţii are atât activităţi cu caracter general, cât şi activităţi specifice, este o profesie muncitorească care se adresează procesului de montare a liniilor aeriene de telecomunicaţii. Profesia este solicitată de către firmele de telecomunicaţii, care au nevoie să construiască reţele aeriene de telecomunicaţii corespunzătoare: linii telefonice, cabluri de transmitere a datelor, instalarea echipamentului de reţea, inclusiv a echipamentului terminal la consumator.

În procesul de lucru montatorul liniilor aeriene de telecomunicaţii trebuie să cunoască procesul de montare/instalare a liniilor respective, să posede aptitudinile fizice necesare şi să dispună de cunoştinţele ce ţin de acest proces. Montatorul trebuie să poată să efectueze testele necesare care să confirme corectitudinea instalării liniilor aeriene de telecomunicaţii, să poată să depisteze defectele şi erorile de montare şi să le înlăture. În procesul de lucru montatorul trebuie să respecte normele de securitate şi să folosească mecanismele, instrumentele şi aparatele corespunzătoare activităţii desfăşurate. Printre atribuţiile de bază ale montatorului de linii aeriene de telecomunicaţii sunt:

- Instalarea/plantarea pilonilor/stâlpilor pentru liniile aeriene de telecomunicaţii,

- Asamblare şi instalare de suporturi simple, console şi bretele,

- Dezbobinarea cablurilor,

- Montarea liniilor aeriene pe piloni,

- Montarea liniilor aeriene pe pereţi şi acoperişurile clădirilor,

- Împământarea corectă a liniilor aeriene de telecomunicaţii pentru a fi protejate de descărcările electrice în atmosferă,

- Verificarea corectitudinii şi calităţii de montare a liniilor aeriene de telecomunicaţii,

- Depistarea eventualelor erori de montare sau defecte de echipament, localizarea acestora şi înlăturarea lor ulterioară,

- Utilizarea materialelor şi a instrumentelor corespunzătoare în procesul de lucru,

- Respectarea normelor de siguranţă şi securitate în muncă.

**Competenţe-cheie relevante:** cunoaşterea procesului tehnologic de montare a liniilor aeriene de telecomunicaţii, cunoaşterea şi aplicarea tehnicilor de securitate aplicate la montarea liniilor aeriene de telecomunicaţii, cunoaşterea şi aplicarea schemelor de montare a liniilor aeriene de telecomunicaţie în funcţie de specificul zonei traversate de linia respectivă (teren, clădiri, drumuri, linii aeriene electrice de înaltă tensiune), cunoaşterea şi aplicarea metodelor de instalare a punctelor terminale de telecomunicaţii la client, cunoaşterea şi aplicarea procedurilor de verificare şi garantare a calităţii lucrărilor efectuate.

|  |  |  |  |  |  |
| --- | --- | --- | --- | --- | --- |
| **Competenţe-cheie relevante** | | | | | |
| **Nr.** | **Competenţe-cheie** | **Gradul de solicitare** | | | **Manifestare** |
| **mare** | **mediu** | **mic** |
| 1. | De comunicare în limba română | x |  |  | În actul transmiterii/înţelegerii adecvate a mesajelor scrise şi verbale în diverse situaţii profesionale, pentru a colabora în echipă/cu conducerea, pentru interpretarea corectă a instrucţiunilor/actelor normative specifice/textelor cu conţinut tehnic de referinţă, pentru formare continuă şi autoformare etc. |
| 2. | De comunicare în limba maternă şi în limbi străine |  |  | x | În actul transmiterii şi înţelegerii adecvate a mesajelor scrise şi verbale în situaţii specifice ocupaţiei (instrucţiuni tehnice, dialog de interes profesional etc.). |
| 3. | De bază în matematică, ştiinţe şi tehnologie |  | x |  | În activităţi profesionale şi de formare continuă, în relaţii interpersonale prin: înţelegerea şi utilizarea operaţiilor matematice de bază şi proprietăţilor acestora pentru a soluţiona probleme ergonomice; înţelegerea cauzalităţii progreselor sau/şi a regreselor în domeniu; construirea comportamentului propriu în raport cu mediul înconjurător, pe baza cunoaşterii relaţiei “cauză-efect”; utilizarea instrumentelor tehnologice. |
| 4. | Digitale/în domeniul tehnologiei informaţiei |  | x |  | În activităţi profesionale şi de formare continuă, în relaţii interpersonale prin: utilizarea instrumentelor cu acţiune digitală; utilizarea resurselor informatice digitale destinate activităţii la locul de muncă, învăţării şi odihnei. |
| 5. | Competenţa de a învăţa să înveţe | x |  |  | În acţiuni de formare/autoformare, din diverse surse, independent/în echipă, în scopul asigurării calităţii lucrărilor, eficientizării proceselor de executare a acestora şi previziunii progreselor tehnologice de referinţă. |
| 6. | Competenţe sociale şi civice | x |  |  | În activităţi profesionale şi de formare continuă, relaţii interpersonale prin: comunicare şi colaborare constructivă; acţiuni de protecţie a mediului, a sănătăţii consumatorilor; activităţi pro-ecologice; respectarea simbolurilor de stat, a meseriei/profesiei, a întreprinderii şi a locului de muncă, a familiei, a colegilor de echipă şi a conducerii. |
| 7. | Spiritul de iniţiativă şi antreprenorial |  | x |  | În activităţi profesionale prin: analizarea relaţiei “costuri-beneficii”, “cerinţe-oportunităţi” în scopul luării deciziilor la locul de muncă/în afara acestuia/în cotidian; elaborarea şi implementarea unui proiect; iniţierea şi gestionarea schimbărilor; identificarea punctelor slabe şi punctelor forte, oportunităţilor şi riscurilor într-o activitate concretă. |
| 8. | Conştiinţa şi expresia culturală |  |  | x | În activităţi profesionale şi de formare continuă, în relaţii interpersonale prin: utilizarea mijloacelor artistice pentru autocunoaştere şi auto-exprimare; aprecierea artei diferitelor culturi; identificarea oportunităţilor economice şi de utilizare a artei la locul de muncă; exprimarea creativităţii; respectarea diversităţii valorilor persoanelor de alte culturi. |

|  |  |  |  |  |  |
| --- | --- | --- | --- | --- | --- |
| **Competenţe generale:** aplicarea întocmai a procedurilor de garantare a calităţii lucrărilor efectuate, cunoaşterea şi aplicarea tehnicilor de siguranţă la locul de muncă, responsabilitate în executarea lucrărilor, respectarea eticii profesionale. | | | | | |
| **Nr.** | **Competenţe generale** | **Gradul de solicitare** | | | **Manifestare** |
| **mare** | **mediu** | **mic** |
| 1. | Aplicarea prevederilor legale referitoare la sănătatea şi securitatea în muncă şi în domeniul situaţiilor de urgenţă |  | x |  | Competenţa include cunoştinţele şi deprinderile necesare practicantului, în vederea aplicării corecte a prevederilor legale, referitoare la sănătatea, securitatea în muncă şi situaţiile de urgenţă, în scopul evitării producerii accidentelor, acordării de prim ajutor şi intervenţiei în cazul situaţiilor de urgenţă. |
| 2 | Aplicarea normelor de protecţie a mediului |  | x |  | Competenţa include cunoştinţele şi deprinderile necesare practicantului, în vederea aplicării corecte a normelor de protecţie a mediului, în scopul diminuării riscurilor de mediu, precum şi a consumului de resurse naturale |
| 3. | Aplicarea procedurilor de calitate |  | x |  | Competenţa include cunoştinţe şi deprinderi necesare pentru îndeplinirea cu succes a activităţilor privind aplicarea procedurilor de calitate |

|  |  |  |
| --- | --- | --- |
| **Conţinutul standardului ocupaţional** | | |
| **Atribuţii (incluse în profilul ocupaţional)/sarcini de lucru (incluse în profilul ocupaţional)** | **Competenţe specifice şi corelarea acestora cu sarcinile de lucru** | **Indicatori de performanţă** |
| **Atribuţia 1.01: Aplicarea prevederilor legale referitor la securitatea şi sănătatea în muncă şi în domeniul situaţiilor de urgenţă Sarcina 1.a.** Însuşirea normelor referitoare la sănătatea şi securitatea în muncă prin participarea la instruiri periodice conform specificului locului de muncă.  **Sarcina 1.b.** Asigurarea conform prevederilor legale a echipamentului de lucru şi de protecţie specific activităţilor de la locul de muncă.  **Sarcina 1.c.** Verificarea mijloacelor de protecţie şi de intervenţie în ceea ce ţine de starea lor tehnică şi modul de păstrare conform cu recomandările producătorului şi adecvat procedurilor de lucru specifice.  **Sarcina 1.d.** Identificarea şi analiza situaţiilor de pericol cu scopul de eliminare imediată a lor.  **Sarcina 1.e.** Raportarea situaţiilor de pericol, care nu pot fi eliminate imediat, către persoanele abilitate în luarea deciziilor.  **Sarcina 1.f.** Identificarea factorilor de risc în funcţie de particularităţile locului de muncă.  **Sarcina 1.g.** Raportarea factorilor de risc conform procedurilor interne.  **Sarcina 1.h.** Înlăturarea factorilor de risc conform reglementărilor în vigoare.  **Sarcina 1.i.** Semnalarea cu promptitudine a accidentelor către personalul specializat şi serviciile de urgenţă.  **Sarcina 1.j.** Aplicarea corectă cu respectarea procedurilor specifice a măsurilor de evacuare în situaţii de urgenţă.  **Sarcina 1.k.** Aplicarea măsurilor de ajutor medical primar în funcţie de tipul accidentului. | **1. Asigură respectarea normelor de sănătate şi securitate în muncă**  (1.a; 1.b; 1.c; 1.d; 1.e; 1.g; 1.h; 1.i; 1.j; 1.k) | 1.1. Însuşeşte, în cadrul instruirilor periodice individuale şi în grup, şi aplică corespunzător, în cadrul activităţii profesionale, normele şi prevederile legale referitoare la aspectele de asigurare a securităţii în muncă şi în domeniul situaţiilor de urgenţă. 1.2. Identifică şi analizează cu atenţie situaţiile de pericol;  1.3. Raportează cu promptitudine persoanelor abilitate situaţiile de pericol, care nu pot fi eliminate imediat; 1.4. Prezintă rapoarte factorilor de risc pe cale orală sau scrisă;  1.5. Efectuează cu responsabilitate înlăturarea factorilor de risc;  1.6. În caz de accident, contactează imediat personalul specializat şi serviciile de urgenţă; 1.7. Aplică măsurile de prim ajutor cu promptitudine şi responsabilitate, cu antrenarea întregii echipe. |
| **Atribuţia 2.01: Aplicarea normelor de protecţie a mediului  Sarcina 2.a.** Identificarea problemelor de mediu, asociate activităţilor desfăşurate, în vederea aplicării normelor de protecţie.  **Sarcina 2.b.** Însuşirea prin instructaje periodice a normelor de protecţie a mediului.  **Sarcina 2.c.** Aplicarea corectă a normelor de protecţie a mediului pentru evitarea impactului nociv a zonei de lucru asupra mediului înconjurător.  **Sarcina 2.d.** Aplicarea de proceduri adecvate specifice activităţilor derulate pentru recuperarea materialelor reutilizabile.  **Sarcina 2.e.** Manipularea şi depozitarea reziduurilor rezultate din activităţi fără afectarea mediului înconjurător conform procedurilor interne.  **Sarcina 2.f.** Intervenţia pentru aplicarea de măsuri reparatorii a mediului înconjurător în conformitate cu procedurile de urgenţă şi legislaţia în vigoare.  **Sarcina 2.g.** Intervenţia pentru aplicarea de măsuri reparatorii evitând agravarea situaţiei deja create.  **Sarcina 2.h.** Utilizarea raţională a resurselor naturale.  **Sarcina 2.i.** Luarea măsurilor pentru diminuarea pierderilor de resurse naturale conform procedurilor specifice. | **2. Asigură aplicarea normelor de protecţie a mediului**  (2.b; 2.c; 2.d; 2.e; 2.f; 2.g; 2.h; 2.i) | 2.1. Identifică cu atenţie problemele de mediu, asociate activităţilor desfăşurate. 2.2. Însuşeşte cu responsabilitate normele de protecţie a mediului.  2.3. Anunţă cu promptitudine personalului abilitat şi serviciilor de urgenţă eventualele riscuri, ce pot afecta factorii de mediu de la locul de muncă şi vecinătăţi. 2.4. Desfăşoară cu promptitudine intervenţia pentru aplicarea de măsuri reparatorii. 2.5. Identifică cu responsabilitate situaţiile în care se pot produce pierderi, necontrolate de resurse naturale. |
| **Atribuţia 3.01: Aplicarea procedurilor de calitate  Sarcina 3.a.** Identificarea cerinţelor de calitate prin studierea prevederilor referitoare la calitatea lucrărilor folosind documentaţia tehnică.  **Sarcina 3.b.** Identificarea cerinţelor de calitate pe baza indicaţiilor din fişele tehnologice, din proceduri şi planuri de control.  **Sarcina 3.c.** Identificarea cerinţelor de calitate conform Sistemului de Management al Calităţii (SMC) implementat în unitate sau a Normelor interne de calitate.  **Sarcina 3.d.** Aplicarea procedurilor tehnice de asigurare a calităţii în dependenţă de tipul lucrării de efectuat.  **Sarcina 3.e.** Aplicarea permanentă a procedurilor tehnice de asigurare a calităţii pe întreaga durată de derulare a lucrărilor în vederea asigurării cerinţelor de calitate specifice acestora.  **Sarcina 3.f.** Aplicarea procedurilor tehnice de asigurare a calităţii respectând precizările din documentaţia tehnică specifică.  **Sarcina 3.g.** Verificarea calităţii lucrărilor efectuate în cadrul fiecărei operaţii executate.  **Sarcina 3.h.** Verificarea caracteristicilor tehnice ale lucrărilor prin compararea calităţii execuţiei cu cerinţele de calitate impuse de tehnologia de execuţie şi normele de calitate specifice.  **Sarcina 3.i.** Verificarea calităţii prin aplicarea metodelor adecvate tipului de lucrare executată şi caracteristicilor tehnice urmărite.  **Sarcina 3.j.** Remedierea permanentă a neconformităţilor constatate pe parcursul derulării lucrărilor.  **Sarcina 3.k.** Eliminarea neconformităţilor constatate prin înlăturarea cauzelor care le generează.  **Sarcina 3.l.** Executarea lucrărilor cu respectarea condiţiilor de calitate impuse de normele de calitate specifice. | **3. Aplică procedurile de asigurare a calităţii**  (3.a, 3.b, 3.c, 3.d, 3.e, 3.f, 3.g, 3.h, 3.i, 3.j, 3.k, 3.l) | 3.1. Identifică cerinţele de calitate sunt cu atenţie şi responsabilitate. 3.2. Aplică cu responsabilitate procedurile tehnice de calitate.  3.3. Realizează cu responsabilitate verificarea calităţii lucrărilor executate.  3.4. Realizează verificarea calităţii lucrărilor cu exigenţă şi atenţie. 3.5. Remediază eventualele neconformităţi constatate cu promptitudine şi responsabilitate. |
| **Atribuţia 4.01: Asigurarea necesarului de componente şi materiale consumabile Sarcina 4.a.** Identificarea necesarului de componente şi materiale consumabile adecvat tipului de echipament, în conformitate cu graficul de execuţie a lucrărilor curente si în acord cu cerinţele utilizatorilor.  **Sarcina 4.b.** Estimarea şi planificarea necesarului de materiale pe perioade de timp corespunzătoare volumului lucrărilor de executat.  **Sarcina 4.c.** Întocmirea listelor de materiale conform planificării, pentru asigurarea continuităţii activităţii utilizatorilor si în vederea efectuării întreţinerilor curente.  **Sarcina 4.d.** Transmiterea în timp util a listelor cu materiale către serviciul de aprovizionare.  **Sarcina 4.e.** Verificarea atentă a componentelor şi materialelor consumabile obţinute de la furnizori.  **Sarcina 4.f.** Recepţionarea cu atenţie şi constituirea într-un stoc minim necesar a materialelor primite la termenele solicitate.  **Sarcina 4.g.** Depozitarea în condiţii de siguranţă a stocului minim creat.  **Sarcina 4.h.** Materialele primite şi depozitate sunt înregistrate în documente specifice. | **4. Asigură necesarul de componente şi materiale consumabile** (4.a, 4.b, 4.c, 4.d, 4.e, 4.f, 4.g, 4.h) | 4.1. Previzionează corect şi cu atenţie necesarul de aprovizionat pentru un interval. 4.2. Comunică eficient cu utilizatorii şi cu furnizorii de materiale;  4.3. Recepţionează corect, cu atenţie şi rigoare materialele achiziţionate. 4.4. Manifestă atenţie la detalii. |
| **Atribuţia 5.01: Efectuarea lucrărilor de amenajare în teren Sarcina 5.a.**Stabilirea traseului liniei aeriene.  **Sarcina 5.b.**Stabilirea pe teren a locurilor de montare a pilonilor.  **Sarcina 5.c.**Stabilirea pericolelor posibile la montarea pilonilor şi a liniilor aeriene şi luarea măsurilor pentru diminuarea sau chiar eliminarea lor. | **5. Efectuează lucrări de amenajare a terenului şi a locurilor de intrare a cablurilor în clădire** (5.a, 5.b, 5.c, 6.a) | 5.1 Stabileşte pe teren traseul exact al liniei de telecomunicaţie. 5.2 Stabileşte modul de traversare a liniilor electrice, a drumurilor şi a căilor ferate. 5.3 Stabileşte locurile de montare a pilonilor  5.4 Stabileşte tehnologiile concrete, materialele şi dispozitivele ce vor fi folosite la montarea pilonilor. 5.5 Stabileşte necesarul de asamblare şi instalare de suporturi simple, console şi bretele pentru a fi ulterior folosite la instalarea liniei aeriene de telecomunicaţie. |
| **Atribuţia 6.01: Amenajarea locului intrării cablurilor liniei aeriene în clădire, pozarea cablurilor corespunzătoare în interiorul clădirii şi instalarea dispozitivelor finale Sarcina 6.a.**Stabilirea traseului de montare a cablurilor liniei aeriene de telecomunicaţie în cadrul clădirii.  **Sarcina 6.b.**Pozarea cablurilor, echipamentelor liniei.  **Sarcina 6.c.**Efectuarea conexiunilor necesare de echipamente a liniei.  **Sarcina 6.d.**Conectarea echipamentului final la linia de telecomunicaţie  **Sarcina 6.e.**Verificarea şi testarea funcţionalităţii conexiunii şi a echipamentului final instalat. | **6. Pozează cablurile în interiorul clădirii** (6.b, 6.c) | 6.1. Stabileşte traseul liniei în cadrul clădirii. 6.2. Efectuează pozarea liniei de telecomunicaţie folosind materialele, tehnicile şi tehnologiile corespunzătoare. 6.3. Conectează la linia de telecomunicaţie instalată echipamentele finale ale utilizatorului (aparat de telefon, calculator, router, aparat TV/radio, etc.) 6.4. Efectuează testele şi verificările necesare pentru a asigura conectarea corectă a dispozitivelor finale ale utilizatorului. 6.5. Întreprinde măsuri de înlăturare a eventualelor erori apărute la conectarea echipamentelor finale ale utilizatorului. |
| **7. Instalează echipamentele finale** (6.d, 6.e) |
| **Atribuţia 7.01: Construirea liniei de piloni, înzestrarea lor cu elemente pentru fixarea liniilor aeriene de telecomunicaţii şi cu echipamente de protecţie paratrăsnet/anti-fulger Sarcina 7.a.** Instalarea semnelor de avertizare, de protecţie şi de informare referitor la lucrările efectuate.  **Sarcina 7.b.** Săparea gropilor de plantare/montare a pilonilor folosind materialele, tehnicile şi instrumentele adecvate şi disponibile, respectând regulile de siguranţă individuală şi a celor din jur.  **Sarcina 7.c.** Pregătirea pilonilor pentru montare.  **Sarcina 7.d.** Montarea pe piloni a suporturilor necesare ulterior pentru montarea liniilor aeriene de telecomunicaţii.  **Sarcina 7.e.** Montarea pilonilor.  **Sarcina 7.f.** Montarea pe pilonii deja instalaţi a suporturilor necesare ulterior pentru montarea liniilor aeriene de telecomunicaţii.  **Sarcina 7.g.** Montarea pe piloni a elementelor de protecţie paratrăsnet/anti-fulger | **8. Construieşte linia de piloni**  (7.b, 7.c, 7.e) | 7.1. Instalează semnele de informare, protecţie şi avertizare referitor la lucrările efectuate. 7.2. Asigură săparea gropilor pentru montarea pilonilor în conformitate cu standardele corespunzătoare. 7.3. Pregăteşte pilonii pentru a fi montaţi.  7.4. Asamblează şi instalează suporturile simple, consolele şi bretelele pe pilonii care urmează să fie instalaţi. 7.5. Instalează pilonii conform standardelor de montare a lor.  7.6. Instalează suporturile simple, consolele şi bretelele asamblate anterior pe pilonii deja instalaţi. |
| **9. Montează suporturile necesare pe piloni** (7.d, 7.f) |
| **10. Montează elementele de protecţie paratrăsnet**  (7.g) |
| **Atribuţia 8.01: Montarea suporturilor pentru cabluri (pe pereţi, acoperişuri) şi înzestrarea lor cu elemente pentru fixarea cablurilor/firelor aeriene de telecomunicaţii şi cu echipamente de împământare Sarcina 8.a.** Stabilirea traseului de montare a suporturilor (pe pereţi, pe acoperişuri).  **Sarcina 8.b.** Pregătirea suporturilor pentru montare  **Sarcina 8.c.** Montarea pe suporturi a elementelor de construcţie necesare pentru montarea ulterioară a liniilor aeriene de telecomunicaţii.  **Sarcina 8.d.** Montarea suporturilor.  **Sarcina 8.e.** Montarea pe suporturile deja montate a elementelor necesare pentru montarea ulterioară a liniilor aeriene de telecomunicaţii. | **11. Montează linia de suporturi pe pereţi şi acoperişuri**  (8.a, 8.b, 8.d) | 8.1. Traseul liniei aeriene este stabilit, 8.2. Stabileşte intersecţia cu liniile electrice astfel încât să fie garantată calitatea semnalului prin linia aeriana de telecomunicaţie. 8.3. Respectă recomandările, tehnologiile şi metodele de montare a suporturilor. 8.4. Montează suporturi simple, console şi bretele necesare pentru montarea liniei aeriene de telecomunicaţie. |
| **12. Montează elementele necesare pentru fixarea cablurilor/firelor aeriene**  (8.c, 8.e) |
| **Atribuţia 9.01: Efectuarea lucrărilor de instalare a cablurilor de telecomunicaţii pe piloni şi suporturi, conectarea liniilor aeriene la punctele de distribuţie a semnalului Sarcina 9.a.** Pregătirea instrumentelor, materialelor şi a echipamentului de lucru necesar pentru instalarea liniilor aeriene de telecomunicaţii.  **Sarcina 9.b.** Montarea liniilor aeriene de telecomunicaţii prin prinderea lor cu mijloacele, dispozitivele şi instrumentele corespunzătoare pe piloni şi suporturi aeriene.  **Sarcina 9.c.** Întinderea liniilor aeriene în conformitate cu regulile corespunzătoare.  **Sarcina 9.d.** Efectuarea conexiunilor fizice între liniile aeriene de telecomunicaţii acolo unde este necesar folosind instrumentele, materialele şi echipamentul necesar.  **Sarcina 9.e.** Conectarea liniilor aeriene de telecomunicaţii la punctele de distribuţie a semnalului. | **13. Instalează cablurile de telecomunicaţii pe piloni şi suporturi**  (9.a, 9.b, 9.c, 9.d, 9.e) | 9.1. Pregăteşte instrumentele, materialele şi echipamentul de lucru necesar pentru instalarea liniilor aeriene de telecomunicaţii. 9.2. Dezbobinează cablurile.  9.3. Prinde cablurile cu mijloacele, dispozitivele şi instrumentele corespunzătoare pe piloni şi suporturi aeriene. 9.4. Întinde linia aeriană folosind mijloacele şi tehnologiile necesare conform standardelor în domeniu. 9.5. Efectuează, acolo unde este necesar, conexiunile corespunzătoare între cablurile/liniile aeriene de telecomunicaţie folosind instrumentele, materialele şi echipamentul necesar. 9.6. Conectează liniile aeriene de telecomunicaţie la punctele de distribuţie a semnalului. |
| **Atribuţia 10.01: Efectuarea măsurărilor necesare în timpul montării liniilor aeriene de telecomunicaţii şi la terminarea montării pentru a dovedi corectitudinea montării şi a conexiunilor efectuate Sarcina 10.a.** Se stabileşte lista parametrilor ce trebuie măsuraţi.  **Sarcina 10.b.** Se stabilesc intervalele de încredere pentru valorile parametrilor măsuraţi.  **Sarcina 10.c.** Se stabilesc instrumentele şi mijloacele cu care se vor efectua măsurările corespunzătoare.  **Sarcina 10.d.** Se stabileşte un program/plan de efectuare a măsurătorilor necesare.  **Sarcina 10.e.** Se efectuează măsurările necesare.  **Sarcina 10.f.** În caz de valori ale parametrilor măsuraţi, care nu sunt în concordanţă cu valorile de încredere pentru aceste valori se iau măsuri de eliminare a valorilor nedorite ale parametrilor. | **14. Aplică procedurile de asigurare a calităţii**  (10.a, 10.b, 10.c, 10.d, 10.e, 10.f, 14.a, 14.b, 14.c, 14.d, 14.e, 14.f, 14.g) | 10.1. Stabileşte parametrii ce trebuie măsuraţi. 10.2. Stabileşte intervalele de încredere pentru valorile parametrilor măsuraţi. 10.3. Stabileşte instrumentele, mijloacele, echipamentele şi tehnicile corespunzătoare pentru efectuarea măsurărilor necesare. 10.4. Stabileşte un plan de efectuare a măsurărilor de parametri.  10.5. Măsoară valorile parametrilor necesari.  10.6. Întreprinde măsuri de reglare pentru eliminarea valorile anormale ale parametrilor măsuraţi. |
| **Atribuţia 11.01: Efectuarea lucrărilor de protecţie a liniilor aeriene contra coroziunii, contra intervenţiei a tensiunilor periculoase de curenţi electrici din exterior Sarcina 11.a.** Stabilirea pericolelor existente.  **Sarcina 11.b.** Stabilirea metodelor de înlăturare şi/sau diminuare a pericolelor depistate.  **Sarcina 11.c.** Stabilirea instrumentelor şi mijloacelor de protecţie contra pericolelor depistate.  **Sarcina 11.d.** Efectuarea lucrărilor de protecţie corespunzătoare. | **15. Asigură protecţia liniilor aeriene contra coroziunii, contra tensiunilor periculoase de curenţi electrici**  (11.a, 11.b, 11.c, 11.d) | 11.1. Stabileşte pericolele potenţiale asupra liniei aeriene de telecomunicaţie şi calităţii semnalului propagat prin ea. 11.2. Stabileşte măsurile de înlăturare şi/sau diminuare a pericolelor depistate. 11.3. Stabileşte instrumentele, mijloacele, materialele şi tehnologiile pentru protejarea de pericolele depistate. 11.4. Efectuează lucrările de protecţie corespunzătoare. |
| **Atribuţia 12.01: Efectuarea lucrărilor de fixare şi protecţie împotriva deteriorării mecanice a liniilor aeriene de telecomunicaţii Sarcina 12.a**. Stabilirea metodelor şi mijloacelor de protecţie contra deteriorării mecanice a liniilor aeriene de telecomunicaţii.  **Sarcina 12.b**. Aplicarea metodelor şi mijloacelor de protecţie contra deteriorării mecanice a liniilor aeriene de telecomunicaţii. | **16. Asigură protecţia liniilor aeriene contra deteriorării mecanice**  (12.a, 12.b) | 12.1. Stabileşte pericolele potenţiale asupra integrităţii fizice a liniei aeriene de telecomunicaţie şi calităţii semnalului propagat prin ea. 12.2. Stabileşte măsurile de înlăturare şi/sau diminuare a pericolelor depistate, 12.3. Stabileşte instrumentele, mijloacele, materialele şi tehnologiile pentru protejarea de pericolele depistate. 12.4. Efectuează lucrările de protecţie corespunzătoare. |
| **Atribuţia 13.01: Aplicarea metodelor adecvate pentru interconectarea liniilor Sarcina 13.a.** Stabileşte tipurile de conexiuni, mijloacele şi instrumentele necesare pentru interconectarea liniilor.  **Sarcina 13.b.** Aplică mijloacele şi instrumentele necesare pentru efectuarea conexiunii corespunzătoare între liniile aeriene de telecomunicaţii. | **17. Efectuează interconectarea liniilor aeriene** (13.a, 13.b) | 13.1. Stabileşte conexiunile necesare şi tipurile lor corespunzătoare. 13.2. Stabileşte instrumentele şi mijloacele necesare pentru realizarea conexiunilor corespunzătoare. 13.3. Realizează conexiunile corespunzătoare conform cu standardele de calitate în vigoare. |
| **Atribuţia 14.01: Stabileşte defectele liniilor aeriene de telecomunicaţii ce ţin de ermetizarea lor, lipsa de circuit, împământare şi lipsa semnalului util şi le înlătură. Sarcina 14.a.** Stabileşte instrumentele şi mijloacele necesare pentru detectarea problemelor de ermetizare a liniilor aeriene de telecomunicaţii.  **Sarcina 14.b.** Aplică instrumentele şi mijloacele necesare pentru înlăturarea problemelor posibile de ermetizare a liniilor aeriene de telecomunicaţii.  **Sarcina 14.c.** Stabileşte instrumentele şi mijloacele necesare pentru detectarea problemelor de lipsă a conexiunii continue a liniilor aeriene de telecomunicaţii.  **Sarcina 14.d.** Aplică instrumentele şi mijloacele necesare pentru înlăturarea problemelor de lipsă a conexiunii continue liniilor aeriene de telecomunicaţii.  **Sarcina 14.e.** Stabileşte instrumentele şi mijloacele necesare pentru a detecta eventualele probleme de propagare a semnalului util prin liniile aeriene de telecomunicaţii.  **Sarcina 14.f.** Aplică instrumentele şi mijloacele corespunzătoare pentru a detecta eventualele probleme de propagare a semnalului util prin liniile aeriene de telecomunicaţii.  **Sarcina 14.g.** Luarea măsurilor necesare pentru înlăturarea problemelor detectate. |  | 14.1. Stabileşte instrumentele şi mijloacele de detectare a problemelor de ermetizare a liniilor aeriene de telecomunicaţii. 14.2. Depistează problemele de ermetizare.  14.3. Înlătură problemele de ermetizare.  14.4. Stabileşte instrumentele şi mijloacele de detectare a problemelor privind lipsa conexiunii continue în liniile aeriene de telecomunicaţii. 14.5. Depistează problemele de lipsă a conexiunii continue în liniile aeriene de telecomunicaţii. 14.6. Înlătură problemele de lipsă a conexiunii continue în liniile aeriene de telecomunicaţii. |